
ДО

ОБЩИНСКИ СЪВЕТ

БУРГАС

Д О К Л А Д Н А   З А П И С К А

от Димитър Николов Николов

Кмет на Община Бургас

Относно: Продажба на общинско жилище, находящо се в гр. Бургас, ж.к.“Изгрев”, бл.№30, вх.№4, ет.№8, ап.-десен, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх.№ 53-00-21/16.01.2023г. от  директора на ОП „Общински имоти“, във връзка с искане вх.№ 196-/10/26.09.2022г. от Й. И. М., за закупуване на общинско жилище, находящо се в гр. Бургас, ж.к. “Изгрев”, бл.30, вх.4, ет.8, ап. -десен, със застроена площ 63,04 кв. м, ведно с 0,986 % ид. части от общите части на сградата, равняващи се на 8,21 кв. м. и правото на строеж върху общинска земя, с прилежащо избено помещение с площ 5,18 кв. м, в което е настанен съгласно мои Заповеди № № 3266/27.11.2015г, 44/05.01.2021г. и 1085/15.04.2022г.

Описаното жилище е частна общинска собственост съгласно Акт № 10194/15.03.2023 г. на Община Бургас, отразено с идентификатор 07079.501.30.1.92 по одобрени КККР на гр. Бургас, при съседни самостоятелни обекти в сградата:  на същия етаж: 07079.501.30.1.91 и 07079.501.30.1.67; под обекта: 07079.501.30.1.89 и над обекта: няма.
Жилищният блок, в който се намира апартамента, е осеметажен, построен през 1975г., с конструкция – масивна, едропанелна.

Искането за закупуване на общинското жилище е разгледано от комисия,  назначена с моя  Заповед №221/26.01.2021 г., която е установила, че наемателя Й. И. М. и семейството му отговарят на кумулативно изискуемите условия на чл.37 от НУРУЖНГННПОЖ и видно от взетото по т.4 решение, обективирано в Протокол №10/25.11.2022 г., комисията прави предложение за удовлетворяване искането за закупуване на общинското жилище.
Описаното жилище е включено в Програмата за управление и разпореждане с общинската  собственост на Община Бургас за 2023 г., приета с решение по т.4 от Протокол №49/28.02.2023 г. на Общински съвет-Бургас. 
Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на имота, определена в размер на 145 400 (сто четиридесет и пет хиляди и четиристотин) лв.

Данъчната оценка на апартамента е в размер на 37 851,70 (тридесет и седем хиляди осемстотин петдесет и един лв и седемдесет) лева.

Г-н Й. И. М. и семейството му, настанени в общинското жилище, живеят в него повече от 5 години, без прекъсване, заплаща редовно наемната цена и изпълнява всички задължения, произтичащи от сключения договор за наем с Община Бургас, видно от служебна бележка, издадена от ОП “Общински имоти“.
Предвид изложеното и на основание правомощията ми по чл. 64, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение по т.4 от Протокол №10/25.11.2022 г. на комисията по чл.8, ал.1 от цитираната наредба, назначена с моя Заповед №221/26.01.2021 г. което подкрепям изцяло, да вземе следните  

                                  Р  Е  Ш  Е  Н  И  Я:

1. Променя предназначението на общинско жилище, актувано с Акт №10194/15.03.2023 г. за частна общинска собственост, представляващо апартамент, находящ се в гр. Бургас, ж.к. “Изгрев”, бл.№30, вх.№4, ет.№8, ап-десен, от „жилище за настаняване под наем на граждани с установени жилищни нужди“ в „жилище за продажба“.

2. Да се  продаде на Й. И. М., общинско жилище –апартамент, актуван с Акт №10194/15.03.2023г. за частна общинска собственост, находящ се в гр. Бургас, ж.к. “Изгрев”, бл.30 (тридесет), вх.4 (четири), ет.8 (осем), ап.- десен, със застроена площ 63,04 (шестдесет и три цяло нула четири) кв. м, ведно с 0,986 % (нула цяло деветстотин осемдесет и шест процента) идеални части от общите части на сградата, равняващи се на 8,21 (осем цяло двадесет и един) кв. м и правото на строеж върху общинска земя, с прилежащо избено помещение с площ 5,18 (пет цяло и осемнадесет) кв. м, с идентификатор 07079.501.30.1.92 (нула седем нула седем девет точка пет нула едно точка три нула точка едно точка девет две) по одобрената КК на гр. Бургас, при съседни самостоятелни обекти в сградата: на същия етаж: 07079.501.30.1.91 и 07079.501.30.1.67; под обекта: 07079.501.30.1.89 и над обекта: няма, за сумата 145 400 (сто четиридесет и пет хиляди и четиристотин лв) лева.
Приложение: Писмо с вх.№ 53-00-21/16.01.2023 г.  от директора на ОП „Общински имоти“, Искане вх.№ 196-/10/26.09.2022 г., Заповеди № № 3266/27.11.2015г, 44/05.01.2021г. и 1085/15.04.2022г. на Кмета на Община Бургас, Удостоверение за данъчна оценка №5202101669/28.03.2023 г., издадена от дирекция МДТР;  Пазарна оценка на лицензиран оценител; Протокол №10/25.11.2022 г. на комисията по чл.8, ал.1 от НУРУЖНГННПОЖ; Акт № 10194/15.03.2023г. за частна общинска собственост, Схема № 15-304603-20.03.2023 г., издадена от СГКК– гр. Бургас, Служебна бележка от ОП „Общински имоти“.
ДИМИТЪР НИКОЛОВ

